# Podmienky účasti

## Osobné postavenie

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“).

Podľa § 32 ods. 1 zákona:

*Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:*

*a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,*

*b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu,*

*c) nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu,*

*d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,*

*e) je oprávnený dodávať tovar, uskutočňovať stavebné práce alebo poskytovať službu,*

*f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,*

*g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov,47) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,*

*h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.*

Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona, dokladmi podľa § 32 ods. 2, resp. podľa § 32 ods. 4 a 5 zákona.

Podľa § 32 ods. 2 zákona:

*Ak v odseku 3 nie je ustanovené inak, uchádzač alebo záujemca preukazuje splnenie podmienok účasti podľa odseku 1*

*a) písm. a) doloženým výpisom z registra trestov nie starším ako tri mesiace,*

*b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,*

*c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,*

*d) písm. d) doloženým potvrdením príslušného súdu nie starším ako tri mesiace,*

*e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,*

*f) písm. f) doloženým čestným vyhlásením.*

Podľa § 32 ods. 4 zákona:

*Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.*

Podľa § 32 ods. 5 zákona:

*Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.*

Podľa § 32 ods. 1 písm. e) zákona musí uchádzač preukázať, že je oprávnený dodávať tovary, ktorý zodpovedá predmetu zákazky.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona. Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona.

Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

Zápis v zozname podnikateľov vykonaný podľa predpisov účinných do 17. apríla 2016 je zápisom do zoznamu hospodárskych subjektov v rozsahu zapísaných skutočností.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

S ohľadom na to, že z technických dôvodov nie je možné získať údaje alebo výpisy z informačných systémov Generálnej prokuratúry, získa uchádzač alebo záujemca doklady podľa § 32 ods. 2, písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v listinnej podobe, a to v súlade s ustanovením § 1 ods. 6 zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov a predkladá vo forme uvedenej v bode 10. 2 súťažných podkladov.

Ak je uchádzač zapísaný v z zozname hospodárskych subjektov, vedený Úradom pre verejné obstarávanie, doklad podľa § 32 ods. 2, písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov sa nevyžaduje.

## Technická alebo odborná spôsobilosť

 Uchádzač musí spĺňať podmienky účasti týkajúce sa technickej spôsobilosti podľa § 34 zákona o verejnom obstarávaní, ktoré preukazuje:

- podľa § 34 ods. 1 písm. b) zákona o verejnom obstarávaní predložením:

- zoznamu stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1. bol verejný obstarávateľ alebo obstarávateľ podľa zákona o verejnom obstarávaní, dokladom je referencia,

2. bola iná osoba ako verejný obstarávateľ alebo obstarávateľ podľa zákona o verejnom obstarávaní, dôkaz o plnení potvrdí odberateľ; ak také

potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Obstarávateľská organizácia požaduje, aby dosiahnutý objem stavebných prác rovnakého alebo obdobného charakteru a rozsahu v celkovom súhrne bol minimálne vo výške 350 000,- EUR bez DPH (slovom: tristopäťdesiattisíc eur bez DPH), spolu za predchádzajúcich päť rokov ku dňu vyhlásenia verejného obstarávania.

Pre vyvrátenie akýchkoľvek pochybností obstarávateľská organizácia rozumie stavebnými prácami rovnakého alebo obdobného charakteru a rozsahu realizáciu pozemných stavieb.

ODÔVODNENIE PRIMERANOSTI A POTREBY PODMIENKY ÚČASTI:

Podmienka účasti je stanovená primerane k predmetu zákazky a jej potreba sleduje cieľ nájsť uchádzača, ktorý má dostatočné skúsenosti s uskutočňovaním stavebných prác porovnateľného rozsahu a typu ako je predmet zákazky.

- podľa § 34 ods. 1 písm. d) a § 35 zákona o verejnom obstarávaní predložením:

- opis technického vybavenia a opatrení použitých uchádzačom na zabezpečenie kvality.

Uchádzač predloží certifikát o zavedení systému riadenia kvality v zmysle požiadaviek normy ISO 9001 alebo ekvivalentnej normy vo vzťahu aspoň k časti predmetu zákazky vydaný nezávislou inštitúciou, pričom obstarávateľská organizácia uzná ako rovnocenné osvedčenia vydané príslušnými orgánmi členských štátov Európskej únie. Ak uchádzač objektívne nemal možnosť získať príslušný certifikát v určených lehotách, obstarávateľská organizácia prijme aj iné dôkazy o rovnocenných opatreniach na zabezpečenie kvality predložené uchádzačom, ktorými preukáže, že ním navrhované opatrenia na zabezpečenie kvality sú v súlade s požadovanými normami zabezpečenia kvality.

ODÔVODNENIE PRIMERANOSTI A POTREBY PODMIENKY ÚČASTI:

V tejto požiadavke obstarávateľskej organizácie nie je požadovaný žiaden číselný údaj a teda požiadavka je primeraná a jej potreba vyplynula z dôvodu overenia a preukázania technickej a odbornej spôsobilosti a spoľahlivosti uchádzača.

- podľa § 34 ods. 1 písm. g) zákona o verejnom obstarávaní predložením:

- údajmi o vzdelaní a odbornej praxi alebo o odbornej kvalifikácií osôb určených na plnenie zmluvy

**Odborník č. 1** - minimálne jeden (1) odborník - stavbyvedúci

Minimálne požiadavky:

-Ukončené min. stredoškolské vzdelanie a účasť v rozhodnom období 5 rokov od vyhlásenia verejného obstarávania minimálne na 1 projekte stavebných prác rovnakého alebo obdobného charakteru a rozsahu, ako je predmet zákazky. Tieto skutočnosti uchádzač v rámci splnenia minimálnej požadovanej úrovni štandardov preukazuje životopisom osoby a jej úradne overeným vysokoškolským diplomom alebo maturitným vysvedčením.

-Táto osoba musí byť držiteľ osvedčenia o vykonaní skúšky odbornej spôsobilosti na SKSI podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov s rozsahom oprávnenia na výkon činnosti: stavbyvedúci.

V zmysle zákona o verejnom obstarávaní obstarávateľská organizácia uzná rovnocenné potvrdenie vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Obstarávateľská organizácia musí prijať aj iný rovnocenný doklad predložený uchádzačom.

Profesijný životopis musí obsahovať:

* titul, meno a priezvisko,
* údaje o priebehu vzdelania, absolvované školenia,
* história zamestnania: pracovná pozícia/odborné skúsenosti, miesto, rok plnenia/zamestnania, zamestnávateľ/objednávateľ,
* praktické skúsenosti/odborná prax: prehľad odborných skúseností, vyplývajúcich z uzatvorených zmluvných vzťahov resp. projektov, týkajúcich sa rovnakého alebo podobného predmetu zákazky (názov a sídlo odberateľa, názov zákazky/projektu, popis zákazky/projektu, pozícia, rozsah činností, ktoré boli zabezpečované, obdobie realizácie projektu/zákazky - rok od do),
* meno, priezvisko a číslo telefónu aspoň jednej kontaktnej osoby, kde si bude môcť obstarávateľská organizácia overiť informácie uvedené v životopise alebo iný ekvivalentný dôkaz, ktorým preukáže informácie uvedené v životopise,
* dátum a podpis kľúčovej osoby

ODÔVODNENIE PRIMERANOSTI A POTREBY PODMIENKY ÚČASTI:

Požiadavka je určená v súlade so zákonom o verejnom obstarávaní, je primeraná a súvisí s predmetom zákazky. Obstarávateľská organizácia si vzhľadom na požadovanú špecifickosť zákazky potrebuje overiť u uchádzačov, že disponujú odborníkmi, resp. odbornými kapacitami v oblasti ako je predmet zákazky, ktorý majú odbornú spôsobilosť, dostatočné praktické skúsenosti pre odborné plnenie predmetu zákazky.

Obstarávateľská organizácia považuje stanovené požiadavky za žiaduce a na preukázanie odbornosti a primeranej praxe dôvodné a viažu sa k včasnému, a vysoko odbornému plneniu predmetu zákazky.

Vzhľadom na povahu predmetu zákazky a požadovaný výsledok je nevyhnutné disponovať dostatočnými odbornými kapacitami. Uvedený rozsah odborníkov a podmienkami kladenými na nich sú dostatočnou zárukou pre obstarávateľskú organizáciu, že realizácia predmetu zákazky bude v dostatočnej kvalite.

- podľa § 34 ods. 1 písm. h) zákona o verejnom obstarávaní predložením:

- uvedením opatrení environmentálneho manažérstva, ktoré uchádzač použije pri plnení zmluvy.

Uchádzač predloží certifikát o zavedení systému environmentálneho manažérstva v zmysle požiadaviek normy ISO 14001 alebo ekvivalentnej normy vo vzťahu aspoň k časti predmetu zákazky vydaný nezávislou inštitúciou, pričom verejný obstarávateľ uzná ako rovnocenné osvedčenia vydané príslušnými orgánmi členských štátov Európskej únie. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach o zavedení systému environmentálneho manažérstva predložené uchádzačom, ktorými preukáže, že ním navrhované opatrenia o zavedení systému environmentálneho manažérstva sú v súlade s požadovanými normami systému environmentálneho manažérstva.

ODÔVODNENIE PRIMERANOSTI A POTREBY PODMIENKY ÚČASTI:

V tejto požiadavke verejného obstarávateľa nie je požadovaný žiaden číselný údaj a teda požiadavka je primeraná a jej potreba vyplynula z dôvodu overenia a preukázania technickej a odbornej spôsobilosti a spoľahlivosti uchádzača.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač obstarávateľskej organizácii preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté.